Document ID: 32008D0201

ΑΠΌΦΑΣΗ ΤΗΣ ΕΠΙΤΡΟΠΉΣ
της 28ης Φεβρουαρίου 2008
για ανάθεση στην Κοινοτική Υπηρεσία Ελέγχου της Αλιείας ορισμένων καθηκόντων βάσει του κανονισμού (ΕΚ) αριθ. 1042/2006 και τροποποίησης της απόφασης 2007/166/ΕΚ για την έγκριση του καταλόγου κοινοτικών επιθεωρητών και μέσων επιθεώρησης στον τομέα της αλιείας
(2008/201/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1), και ιδίως το άρθρο 28 παράγραφος 4,
τον κανονισμό (ΕΚ) αριθ. 1042/2006 της Επιτροπής, της 7ης Ιουλίου 2006, για καθορισμό λεπτομερών κανόνων εφαρμογής του άρθρου 28 παράγραφοι 3 και 4 του κανονισμού (ΕΚ) αριθ. 2371/2002 του Συμβουλίου για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (2) και ιδιαίτερα το άρθρο 2 παράγραφος 2, το άρθρο 3 παράγραφος 4, το άρθρο 4 παράγραφος 5, το άρθρο 6 παράγραφος 4, το άρθρο 8 παράγραφος 3 και το άρθρο 9 παράγραφος 4,
τον διορισμό των κοινοτικών επιθεωρητών και των μέσων επιθεώρησης που κοινοποιούν τα κράτη μέλη,
Εκτιμώντας τα ακόλουθα:
(1)
Βάσει του άρθρου 2 παράγραφος 2, του άρθρου 3 παράγραφος 4, του άρθρου 4 παράγραφος 5, του άρθρου 6 παράγραφος 4, του άρθρου 8 παράγραφος 3 και του άρθρου 9 παράγραφος 4 του κανονισμού (ΕΚ) αριθ. 1042/2006 εξουσιοδοτείται η Επιτροπή να ορίσει έναν φορέα για τους σκοπούς που καθορίζονται στα εν λόγω άρθρα.
(2)
Βάσει του άρθρου 3 του κανονισμού (ΕΟΚ) αριθ. 768/2005 του Συμβουλίου, της 26ης Απριλίου 2005, για την ίδρυση Κοινοτικής Υπηρεσίας Ελέγχου της Αλιείας και για την τροποποίηση του κανονισμού (ΕΟΚ) αριθ. 2847/93 για τη θέσπιση συστήματος ελέγχου που εφαρμόζεται στην κοινή αλιευτική πολιτική (3) οι αποστολές της ΚΥΕΑ, προβλέπουν, μεταξύ άλλων, την παροχή βοήθειας στα κράτη μέλη στον τομέα της διαβίβασης πληροφοριών στην Επιτροπή σχετικά με αλιευτικές δραστηριότητες καθώς και με δραστηριότητες ελέγχου και επιθεώρησης και τη συμβολή στο έργο των κρατών μελών και της Επιτροπής για την έρευνα και την ανάπτυξη τεχνικών ελέγχου και επιθεώρησης.
(3)
Συνεπώς, πρέπει να ανατεθούν στην ΚΥΕΑ τα καθήκοντα που αναφέρονται στο άρθρο 2 παράγραφος 2, το άρθρο 3 παράγραφος 4, το άρθρο 4 παράγραφος 5, το άρθρο 6 παράγραφος 4, το άρθρο 8 παράγραφος 3 και το άρθρο 9 παράγραφος 4 του κανονισμού (ΕΚ) αριθ. 1042/2006.
(4)
Το άρθρο 6 παράγραφος 3 του κανονισμού (ΕΚ) αριθ. 1042/2006 προβλέπει ότι μετά την κατάρτιση του αρχικού καταλόγου των κοινοτικών επιθεωρητών και των μέσων επιθεώρησης που έχουν εγκριθεί για την πραγματοποίηση επιθεωρήσεων σύμφωνα με το άρθρο 28 παράγραφος 4 του κανονισμού (ΕΚ) αριθ. 2371/2002, η Επιτροπή προβαίνει στις σχετικές τροποποιήσεις του καταλόγου μέχρι τις 31 Δεκεμβρίου κάθε έτους με βάση τις κοινοποιήσεις των κρατών μελών.
(5)
Κατά συνέπεια, είναι απαραίτητο να τροποποιηθεί ο κατάλογος των κοινοτικών επιθεωρητών και μέσων επιθεώρησης που εγκρίθηκαν βάσει της απόφασης 2007/166/ΕΚ της Επιτροπής (4).
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
ΑΠΟΦΑΣΙΖΕΙ:
Άρθρο 1
Ανατίθεται στην Κοινοτική Υπηρεσία Ελέγχου της Αλιείας (ΚΥΕΑ):
α)
να παραλαμβάνει τις αποφάσεις σχετικά με τις εγκρίσεις που προβλέπονται στο άρθρο 2 παράγραφος 2 του κανονισμού (ΕΚ) αριθ. 1042/2006·
β)
να λειτουργεί ως σημείο επαφής σύμφωνα με το άρθρο 3 παράγραφος 4 του κανονισμού (ΕΚ) αριθ. 1042/2006·
γ)
να ζητά και να παραλαμβάνει αναφορές σύμφωνα με το άρθρο 4 παράγραφος 5 του κανονισμού (ΕΚ) αριθ. 1042/2006·
δ)
να δημοσιεύει τον κατάλογο των κοινοτικών επιθεωρητών και των μέσων επιθεώρησης καθώς και τροποποιήσεις στον εν λόγω κατάλογο σύμφωνα με το άρθρο 6 παράγραφος 4 του κανονισμού (ΕΚ) αριθ. 1042/2006·
ε)
να εκδίδει έγγραφα ταυτότητας σύμφωνα με το άρθρο 8 παράγραφος 3 του κανονισμού (ΕΚ) αριθ. 1042/2006·
στ)
να ζητά και να παραλαμβάνει αναφορές σύμφωνα με το άρθρο 9 παράγραφος 4 του κανονισμού (ΕΚ) αριθ. 1042/2006.
Άρθρο 2
Το παράρτημα της απόφασης 2007/166/ΕΚ αντικαθίσταται από το παράρτημα της παρούσας απόφασης.
Βρυξέλλες, 28 Φεβρουαρίου 2008.

Labels: 20
15
19
6